钦定古今图书集成/理学汇编/学行典/第210卷 > 吕和朝
## 钦定古今图书集成/理学汇编/学行典/第210卷 > 吕和朝

按《新昌县志》：吕和朝，性孝友，童穉失父，事母纯恪。母
以老病，药饵亲尝，阅数月衣不解带。母故哀毁骨立，
戚属戒之曰：“送死固大事，但尔形劳容悴，当节哀应
之曰：‘终天罔极，曷以身为？扄户号泣，寝食俱废。竟以
哀思终。君子曰：‘孝思不匮，永锡尔类’’。”其和朝之谓与！
亟采之，志诸邑乘，垂之贞珉，庶于人心风俗少裨云
尔。